หุ้นไทยภาคเช้าปิด+6.07 จุด
ดัชนีภาคเช้าเปิดแรงแต่ยังไม่สามารถยืนเหนือ900ปิดที่ 899.99เพิ่มขึ้น6.07จุด(0.68%)มูลค่าการซื้อขาย16,581ลบ.
23 ส.ค. 2553

ดัชนีภาคเช้าเปิดแรงแต่ยังไม่สามารถยืนเหนือ900ปิดที่ 899.99เพิ่มขึ้น6.07จุด(0.68%)มูลค่าการซื้อขาย16,581ลบ.
นักวิเคราะห์ เปิดเผยว่า ช่วงเช้าดัชนีหุ้นไทยเคลื่อนไหวดีกว่าตลาดหุ้นภูมิภาค ส่วนหนึ่งเพราะได้รับปัจจัยบวกจากตัวเลขเศรษฐกิจที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) แถลงว่าไตรมาส 2 อัตราการขยายตัวเศรษฐกิจ (จีดีพี) ขยายตัวกว่า 9.1% ขณะที่ครึ่งปีแรกจีดีพีขยายตัว 10.6% รวมทั้ง ยังคาดว่า สศช.ปีนี้จะขยายตัว 7-7.5% ส่วนแนวโน้มปีหน้าคาดขยายตัวไม่ต่ำกว่า 4-5%
 
ขณะเดียวกัน ตลาดหุ้นโซนเอเซียยังได้แรงหนุนจากเม็ดงเนต่างชาติยังไหลเข้าต่อเนื่อง ดังนั้นควรจับตาการเคลื่อนย้ายเม็ดเงินต่างชาติให้ดี โดยให้สังเกตจากหากค่าเงินบาทอ่อนค่าลง ก็อาจจะเป็นปัจัยแรกที่ทำให้มีแรงขายทำกำไรออกมา
 
อย่างไรก็ดี ช่วงบ่ายต้องติดตามข่าวการแถลงข่าวของนากยรัฐมนตรีถึงความชัดเจนของ 18 ประเภทโครงการที่อาจส่งผลกระทบรุนแรงฯ ในมาบตาพุด เพราะหากออกมาไม่ดีย่อมส่งผลต่อการลงทุนได้ แต่โดยรวมยังมองว่าตลาดยังสามารถยืนแดนบวกได้ และต้องลุ้นต่อว่าสามารถฝ่าแนวต้านสำคัญที่ 900 จุดได้หรือไม่ โดยให้กรอบการแกว่งไว้ที่ 892-906 จุด
 
หลักทรัพย์ที่มีมูลค่าซื้อขายสูงสุด 5 อันดับแรก 
JAS          มูลค่าการซื้อขาย 1,112 ล้านบาท ปิดที่ 1.54 บาท เพิ่มขึ้น 0.08 บาท (+5.48%) 
SAMART มูลค่าการซื้อขาย  873 ล้านบาท ปิดที่  9.85 บาท เพิ่มขึ้น 0.50 บาท (+5.35%)  
SAMTEL  มูลค่าการซื้อขาย 843 ล้านบาท ปิดที่ 11.10 บาท เพิ่มขึ้น 1.75 บาท (+18.72%)  
SCC         มูลค่าการซื้อขาย 809 ล้านบาท ปิดที่ 274.00 บาท เพิ่มขึ้น 6.00 บาท (+2.24%)  
PTT          มูลค่าการซื้อขาย 588 ล้านบาท ปิดที่  269.00 บาท เพิ่มขึ้น 3.00 บาท (+1.13%)